Алтайдыҥ балдарына.

Кӱреҥ сынду Алтайдыҥ
Кӱн чырайлу балдары.
Артыш jытту jеримниҥ
Куйбузы калзын кӧзӧӧрдӧ.
Кулак сӱӱнер кожоҥныҥ
Куулгазы калзын кӧксӧӧрдӧ.

Jалбыш болуп кӱйеле,
Jаш одындый, ӧчпӧгӧр.
Jалтырууш бу jӱрӱмде
Jап этпезин ӧктӧмӧӧр.

Jӱрӱмде jаҥыс мак эмес,
Jабыс та сӧстӧр угулар.
Оны да угуп билигер,
Оҥду аjару этпегер.

Jӱрек болгон Алтайдыҥ
Jӱзин бийик тудыгар.
Jӱзӱн тилдӱ jондорго
Jеристиҥ магын улалтаар.

#АС_Поэты
С. Сартакова